Ванеса Редгрейв в ролята на Aйсидора Дънкан - kinoto.bg
Ванеса Редгрейв в ролята на Aйсидора Дънкан
Прожекцията на класическия филм "Айседора" е на 29 септември от 16:00 ч. и е част от фестивала "Танц филм фест" (24 до 30 септември)
Режисьор на филма "Айседора" (1968) е Карел Райс, а в ролята на божествената Айсидора се превъплъщава актрисата Ванеса Редгрейв. Уникалният стил на танцуване прави Айсидора желан гост на крале, кралици, благородници и руски революционери. Но бохемският й начин на живот и нетрадиционен морал превръщат личния й живот в поредица от неразбирателства и трагедии, довели в крайна сметка до преждевременната й смърт едва 50-годишна. В този филм 30-годишната Ванеса Редгрейв прави феноменална роля. Като момиче Айсидора изгаря брачното свидетелство на родителите си и обрича живота си на красотата и изкуството. Докато танцовият й гений и волният й дух предизвикват сензация из цяла Европа, наивността й я води до поредица от почти случайни връзки, сред които се откроява тази със Сергей Есенин. Докато отпива шампанско и диктува спомените си в хотел „Негреско“ в Ница, Айсидора разказва за своите живот и изкуство, които винаги са били далеч от обикновеното. Партньори на Венеса Редглейв във филма са Джейсън Робъртс и Джеймс Фокс.
Сред великите филми за балета, които зрителите на "Танц филм фест"-а ще видят, е и „Червените пантофки” (1948) базиран на едноименната приказка на Ханс Кристиан Андерсен, който заслужено печели „Оскар” за музика и сценография, „Златен глобус” за музика, номиниран е за „Оскар” за сценaрий, монтаж и най-добър филм, както и за награда на БАФТА за най-добър британски филм.
Млада танцьорка е раздвоена между мъжа, когото обича и мечтата си да стане прима балерина. Вдъхновяващ филм за живота и дилемите на артиста, „Червените пантофки” (1948) показва по вълнуващ начин живота зад кулисите на големия театър. Режисьори са Майкъл Пауъл и Емерик Пресбъргър. Един от първите филми, заснети на новата за времето си система Technicolor, „Червените пантофки” завладява не само с великолепните си цветове, но и с пищната си сценография и костюми. Тази неостаряваща класика спокойно може да бъде наречена най-великия филм за танца, правен някога. Не го пропускайте на 28 септември от 17:30 ч.
Новини и събития / Ванеса Редгрейв, Aйсидора, 1968, Карел Райс, Червените пантофки, 1948, Оскар, БАФТА, Джейсън Робъртс
Новини и събития (586)
Световно кино (327)
Ванеса Редгрейв Aйсидора 1968 Карел Райс Червените пантофки 1948 Оскар БАФТА Джейсън Робъртс